[{"text_idx": "#000001", "text": "La 4-an de novembro, 2022, mi adiau\u0306is la patrion kaj familianojn kaj firme mars\u0302is sur la vojo al Afriko. La helpata hospitalo situas en la gabona c\u0302efurbo Liberurbo, g\u0302i estis fonita en 1977 sub la helpo de la c\u0302ina registaro kaj sur la bazo de kliniko de akupunkturo kaj mokso, fondita de du c\u0302inaj kuracistoj. Ankau\u0306 tiam komencig\u0302is medicina kunlaboro inter C\u0302inio kaj Gabono. Estas hazarde, ke mi naskig\u0302is en tiu c\u0302i jaro. Kaj tio pli intime ligis min kaj la landon Gabonon."}, {"text_idx": "#000002", "text": "Farig\u0302is unu el la plej s\u0302atataj kuracadoj de Gabono akupunkturo, mokso, masag\u0302o, fajrvigliga fumtubeto kaj aliaj kuracmetodoj de la c\u0302ina tradicia medicino pro simpleco, oportuneco, malmultekosto kaj bona efiko. Mi senc\u0302ese plibonigis kaj pliigis liston de malsanoj kaj programon de kuracado de la loka liniko de akupunkturo kaj mokso lau\u0306 lokaj klimataj trajtoj kaj medicinaj kondic\u0302oj, plene ludis karakterizaj\u0302ojn de la c\u0302ina tradicia medicino kaj kontinue resanigis lokajn pacientojn per akupunkturo, mokso, masag\u0302o, fajrvigliga fumtubeto kaj fizioterapio. Kaj c\u0302i tiuj metodoj bone efikas por malsanuloj de hemiplegio, vizag\u0302a paralizo, hipertensio, sukera diabeto kaj g\u0302iaj komplikaj\u0302oj, katarakto ktp."}, {"text_idx": "#000003", "text": "Kiam mi j\u0302us atingis la hospitlon, tiam min vizitis maljunulino, kiu malsanig\u0302is pro cerba akcidento kaj serioza kolspondilozo multajn jarojn kaj malfacilis en pas\u0302ado longtempe. Post kuracado de akupunkturo, mokso kaj masag\u0302o, evidente mildig\u0302is la simptomoj de doloro kaj senkontrolo de brakoj kaj gamboj. Nun s\u0302i ricevas kuracadon tri foje po semajno por akiri la plej bonan efikon, kaj pri tio ankau\u0306 s\u0302i plenas de fido."}, {"text_idx": "#000004", "text": "Por plibone diskonigi kaj disvolvi la c\u0302inan tradician medicinon kaj samtempe kultivi specialan kuracan teamon helpantan aliajn landojn, mi multfoje prezentis akupunkturon, mokson kaj masag\u0302on al kuracistoj kaj flegistoj de diversaj fakoj de la hospitalo kaj en simplaj vortoj klarigis sciojn de la c\u0302ina tradicia medicino pri preventado kaj kuracado de malsanoj."}, {"text_idx": "#000005", "text": "La c\u0302ina tradicia medicino estas brila karto por inters\u0302ang\u0302oj kaj kunlaboroj inter C\u0302inio kaj Afriko. Mi klopodas por disvastigi g\u0302in, plenumi mian mision helpi Afrikon, disvastigi amon, ekspliki la spiritojn de c\u0302ina kuraca medicina teamo helpanta aliajn landojn, nome \u201cne timi penadon, sin dedic\u0302i al kontribuo, savi kaj helpi vunditojn kaj mortontojn kun senlima amo\u201d , montri la bonan figuron de c\u0302ina kuracisto per majstraj kuracaj lertecoj kaj nobla virto, bone servi kiel sendito de disvastigo de la c\u0302ina tradicia medicino kaj kontribui inteligenton kaj forton de la c\u0302ina tradicia medicino por konstrui komunumon de la homaro pri sano en la nova epoko."}]